|  |  |  |  |
| --- | --- | --- | --- |
|  | **Adnodd** | **Gwybodaeth am yr Adnodd** | **Sut mae ei ddefnyddio** |
|  | Poster Gwybod dy Hawliau | Mae’r poster yma’n rhestru Erthyglau 1-42 o Gonfensiwn y Cenhedloedd Unedig ar Hawliau’r Plentyn (CCUHP). Mae hefyd yn cynnwys gwybodaeth am rôl Comisiynydd Plant Cymru a sut mae cysylltu â gwasanaeth Ymchwiliadau a Chyngor y swyddfa.  Mae modd ei arddangos neu ei ddefnyddio fel adnodd yn y dosbarth. Os ydych chi’n argraffu’r poster, rydyn ni’n argymell bod angen maint A3 **o leiaf**. | * Arddangos yn y dosbarth/coridor * Gwersi ar CCUHP * Arddangos yn y stafell staff |
|  | Poster Widgit Hapus a Iach | Mae’r poster yma wedi cael ei ddatblygu gyda phlant o dan 7 oed mewn golwg, ond mae modd ei ddefnyddio ar gyfer amrywiaeth o oedrannau a galluoedd. Rydyn ni’n disgrifio hawliau plant fel rhestr o bethau mae ar blant eu hangen i dyfu i fyny’n hapus, yn iach ac yn ddiogel.  Mae’r poster yn defnyddio symbolau Widgit i gyfleu ei brif bwyntiau. Symbolau lliwgar sy’n darlunio cysyniadau unigol mewn ffordd glir a chryno yw symbolau Widgit, ac maen nhw’n briodol i bob oed a gallu.  Sylwch: er nad oes un hawl unigol sy’n cyfeirio at fod yn ‘hapus’, petai plant yn derbyn eu holl hawliau o dan CCUHP, mewn egwyddor, dylen nhw deimlo’n hapus. | * Arddangos yn y dosbarth/coridor * Gwersi ar CCUHP |
|  | Poster Widgit Hawliau Plant | Mae’r poster yma’n crynhoi CCUHP o dan bedair thema gyffredinol. Mae modd ei ddefnyddio gydag unrhyw blentyn neu berson ifanc a allai deimlo bod y poster ‘Gwybod dy Hawliau’ yn cynnwys gormod o wybodaeth neu’n anodd ei ddefnyddio.  Mae’r poster yn defnyddio symbolau Widgit i gyfleu ei brif bwyntiau. | * Arddangos yn y dosbarth/coridor * Gwersi ar CCUHP |
|  | Pecyn symbolau | Mae’r adnodd hwn yn esbonio hawliau plant o dan Gonfensiwn y CU ar Hawliau’r Plentyn (CCUHP), gan ddefnyddio symbolau Widgit a thestun wedi’i symleiddio. Mae wedi’i fwriadu ar gyfer plant a phobl ifanc nad ydynt yn defnyddio geiriau, rhai sydd ag anawsterau iaith a lleferydd, anghenion cefnogi ychwanegol, neu blant ifanc iawn. Fodd bynnag, mae’r adnodd yn hyblyg, ac mae modd ei ddefnyddio mewn llawer o ffyrdd i ddysgu amrywiaeth o blant a phobl ifanc am CCUHP.  Cynhyrchwyd yr adnodd mewn prosiect ar y cyd gan Gomisiynydd Plant Cymru, a Chomisiynwyr Plant yr Alban a Lloegr. Mae ar gael mewn maint A4 neu faint pecyn cardiau chwarae. | * Arddangos yn y dosbarth/coridor * Gwersi ar CCUHP * Cysylltiedig ag ardaloedd allweddol o amgylch yr ysgol (e.e. Erthygl 31 ar y lle chwarae) * Gêmau – gweler gweithgareddau’r pecyn symbolau |
|  | Gweithgareddau pecyn symbolau | Mae’n cynnwys ystod o gêmau/weithgareddau y gall plant a phobl ifanc eu chwarae trwy ddefnyddio’r pecyn symbolau (uchod).  Mae modd addasu’r gêmau/gweithgareddau a awgrymir yn ôl oed a gallu eich grŵp. | * Cyflwyno hawliau i’ch dosbarth * Gwersi ar CCUHP * Trafodaethau ynghylch hawliau plant |
|  | Deg Awgrym Gwych  (i athrawon) | Mae’r syniadau hyn yn cynnwys gweithgareddau cychwynnol i gyflwyno hawliau i’ch ysgol, yn ogystal â rhai syniadau ar gyfer archwilio hawliau’n fanylach.  Maen nhw wedi cael eu haddasu o ‘Sixty ideas for RRSA starters’ a gallen nhw fod yn gyfle i gysylltu hawliau â gwaith rydych chi eisoes yn ei wneud yn yr ysgol. | * Cyflwyno hawliau i’ch dosbarth * Gwersi ar CCUHP * Trafodaethau ynghylch hawliau plant * Syniadau i’w rhannu gyda’ch cyngor ysgol/pwyllgor hawliau |
|  | Awgrymiadau Gwych  (dan arweiniad disgyblion) | Mae’r Awgrymiadau Gwych hyn yn ffyrdd hwylus, creadigol i blant a phobl ifanc arwain y gwaith o wreiddio hawliau yn eich ysgol.  Datblygwyd yr adnodd gydag Ysgol Heronsbridge ac mae’n addas ar gyfer plant a phobl ifanc ag anghenion dysgu ychwanegol. | * Gwreiddio hawliau ar draws yr ysgol * Gweithgaredd hawliau sy’n cael ei arwain gan y disgybl * Syniadau i’w rhannu gyda’ch cyngor ysgol/pwyllgor hawliau |